ตลาดหุ้นเกิดใหม่ปิดบวกวันนี้ ขณะนักลงทุนจับตาดู GDP สหรัฐ
ตลาดหุ้นเกิดใหม่ปิดบวกวันนี้ ขณะนักลงทุนจับตาดู GDP สหรัฐ
29 พ.ค. 2558

สำนักข่าวอินโฟเควสท์ รายงานตลาดหุ้นเกิดใหม่ปรับตัวเพิ่มขึ้นวันนี้ ขณะนักลงทุนกำลังจับตาดูตัวเลขเศรษฐกิจของสหรัฐ เพื่อประเมินท่าทีของธนาคารกลางสหรัฐ (เฟด) ในเรื่องการปรับขึ้นอัตราดอกเบี้ย
ดัชนี MSCI Emerging Markets Index ปรับตัวเพิ่มขึ้น 0.2% แตะ 1,011.86 เมื่อเวลา 13.59 น. ตามเวลาฮ่องกง
ด้านตลาดอินเดีย หุ้นซัน ฟาร์มาซูติคอล ปรับตัวเพิ่มขึ้น 1.7% ส่วนที่ตลาดฮ่องกง หุ้นเอเวอร์แกรนด์ รีล เอสเตท ร่วงลงถึง 21%
ทั้งนี้ นักลงทุนจับตาดูตัวเลขประมาณการครั้งที่ 2 จีดีพีช่วงไตรมาส 1/2558 ของสหรัฐ โดยสหรัฐมีกำหนดเปิดเผยข้อมูลเวลา 19.30 น.ในวันนี้ตามเวลาไทย